CELEX: C2005/106/25
Language: el
Date: 2005-04-30 00:00:00
Title: Υπόθεση C-4/05 SA: Αίτηση της ALT Ylmy — Ömümcilik Paydarlar Jemgyyeti, που υποβλήθηκε στις 9 Μαρτίου 2005, με την οποία ζητείται να επιτραπεί η κατάσχεση στα χέρια της Επιτροπής των Ευρωπαϊκών Κοινοτήτων

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/13
            
         Αίτηση της ALT Ylmy — Ömümcilik Paydarlar Jemgyyeti, που υποβλήθηκε στις 9 Μαρτίου 2005, με την οποία ζητείται να επιτραπεί η κατάσχεση στα χέρια της Επιτροπής των Ευρωπαϊκών Κοινοτήτων
   (Υπόθεση C-4/05 SA)
   (2005/C 106/25)
   Η εταιρία ALT Ylmy — Ömümcilik Paydarlar Jemgyyeti, εκπροσωπούμενη από τον R. Nathan, δικηγόρο, υπέβαλε στις 9 Μαρτίου 2005 ενώπιον του Δικαστηρίου των Ευρωπαϊκών Κοινοτήτων αίτηση με την οποία ζητεί να της επιτραπεί να προβεί σε κατάσχεση στα χέρια της Επιτροπής των Ευρωπαϊκών Κοινοτήτων.
   Η αιτούσα ζητεί από το Δικαστήριο:
   
               —
            
            
               να άρει την ασυλία της Επιτροπής, προκειμένου να διεξαχθεί μέχρι πέρατος η διαδικασία κατασχέσεως στα χέρια της Επιτροπής των ποσών που οφείλει η Επιτροπή στην καθής η εκτέλεση, δηλαδή εν προκειμένω στην CESD — Communautaire a.s.b.l., δεδομένου ότι δεν υφίσταται κανένα νομικό ή πραγματικό επιχείρημα που να εμποδίζει την εκ μέρους της Επιτροπής, ως τρίτου στα χέρια του οποίου γίνεται η κατάσχεση, έγκυρη καταβολή στην αιτούσα των ανωτέρω ποσών που κατέχει προσωρινώς.
            
         
               —
            
            
               Η αιτούσα ζητεί την καταδίκη της καθής στο σύνολο των εξόδων.